**D I S P O Z I Ţ I E**

**privind aprobarea rezultatului final al analizei noului proiect de management depus de doamna** **Sbîrciu Maria-Silvia-Mihaela, manager la** **Filarmonica de Stat ”Transilvania” și a duratei pentru care se va încheia contractul de management**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 33142/31.07.2025, elaborat de către Direcţia Generală Buget-Finanţe, Resurse Umane - Serviciul Resurse Umane, prin care se motivează și fundamentează emiterea actului administrativ;

Ținând cont de:

* Dispoziția nr. 246/2025 privind aprobarea regulamentului pentru organizarea şi desfăşurarea analizei noului proiect de management al managerului Filarmonicii de Stat ”Transilvania”, a caietului de obiective și a comisiilor de concurs și de soluționare a contestațiilor;
* referatul nr. 18550/30.04.2025 privind aprobarea perioadei de 4 (patru) ani pentru depunerea unui nou proiect de management, în urma rezultatului evaluării finale obținut de doamna Sbîrciu Maria-Silvia-Mihaela, manager la Filarmonica de Stat ”Transilvania”;
* Procesul verbal nr. 31951/2/23.07.2025 încheiat de comisia de concurs;
* Raportul comisiei de concurs pentru analiza noului proiect de management nr. 31952/23.07.2025;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 4, art. 20 alin. (5) și art. 43^1 din O.U.G. nr. 189/2008 privind managementul instituțiilor publice de cultură, cu modificările și completările ulterioare;
* art. 191 alin. (1) lit. a) și f) din Ordonanța de urgență a Guvernului nr. 57/2019 privind Codul administrativ cu modificările şi completările ulterioare;

În temeiul drepturilor conferite de art. 196 alin. 1 lit. b) din Ordonanța de Urgență nr. 57/2019 privind Codul administrativ, cu modificările şi completările ulterioare,

**d i s p u n e:**

**Art. 1.** Se aprobă rezultatul final al analizei noului proiect de management depus de doamna Sbîrciu Maria-Silvia-Mihaela pentru asigurarea managementului la Filarmonica de Stat ”Transilvania”, respectiv nota 9,72.

Art. 2. Se aprobă încheierea contractului de management pentru doamna Sbîrciu Maria-Silvia-Mihaela pe o perioadă de 4 ani, începând cu data de 01.08.2025.

**Art. 3.** Cu ducerea la îndeplinire şi punerea în aplicare a prevederilor prezentei dispoziţii se încredinţează Direcţia Generală Buget-Finanţe Resurse Umane prin Serviciul Resurse Umane.

Art. 4. Prezenta dispoziție poate fi atacată în justiţie în condiţiile Legii nr. 554/2004, cu modificările şi completările ulterioare.

**Art. 5.** Prezenta dispoziţie se comunică prin poșta electronică Direcţiei Generale Buget-Finanţe, Resurse Umane, doamnei Sbîrciu Maria-Silvia-Mihaela şi Prefectului Judeţului Cluj.

**P R E Ş E D I N T E, CONTRASEMNEAZĂ :**

 **SECRETAR GENERAL AL JUDEŢULUI**

 Alin Tișe Simona Gaci

**Nr. 320 din 31 iulie 2025**